ਐਲਟਨ ਚਿਗੁੰਬੁਰਾ
ਐਲਟਨ ਚਿਗੁੰਬੁਰਾ (ਜਨਮ 14 ਮਾਰਚ 1986) ਇੱਕ ਜ਼ਿੰਬਾਬਵੇ ਦਾ ਸਾਬਕਾ ਕ੍ਰਿਕਟਰ ਹੈ, ਜੋ 2004 ਅਤੇ 2020 ਦਰਮਿਆਨ ਜ਼ਿੰਬਾਬਵੇ ਕੌਮਾਂਤਰੀ ਕ੍ਰਿਕਟ ਟੀਮ ਲਈ ਖੇਡਿਆ ਉਸਨੇ ਚਰਚਿਲ ਸਕੂਲ (ਹਰਾਰੇ) ਤੋਂ ਪੜ੍ਹਾਈ ਕੀਤੀ ਹੈ। ਅਤੇ ਸੰਕਟ ਦੇ ਦੌਰਾਨ 18 ਸਾਲ ਦੀ ਉਮਰ ਵਿੱਚ ਕ੍ਰਿਕੇਟ ਦੀ ਸ਼ੁਰੂਆਤ ਕੀਤੀ ਅਤੇ 14 ਟੈਸਟ ਮੈਚ ਖੇਡੇ। ਚਿਗੁੰਬੁਰਾ ਮੌਜੂਦਾ ਇੱਕ ਦਿਨਾਂ ਟੀਮ ਵਿੱਚ 200 ਤੋਂ ਵੱਧ ਕੈਪਾਂ ਦੇ ਨਾਲ ਸਭ ਤੋਂ ਵੱਧ ਕੈਪਾਂ ਵਾਲਾ ਖਿਡਾਰੀ ਹੈ। ਮਈ 2015 ਵਿੱਚ ਚਿਗੁੰਬੁਰਾ ਨੇ ਆਪਣੇ 174ਵੇਂ ਵਨਡੇ ਮੈਚ ਵਿੱਚ ਲਾਹੌਰ ਵਿੱਚ ਪਾਕਿਸਤਾਨ ਦੇ ਵਿਰੁੱਧ ਆਪਣਾ ਪਹਿਲਾ ਇੱਕ ਦਿਨਾਂ ਸੈਂਕੜਾ ਬਣਾਇਆ। ਵਨਡੇ ਵਿੱਚ 4000 ਤੋਂ ਵੱਧ ਰਨ ਅਤੇ 100 ਵਿਕਟਾਂ ਦੇ ਨਾਲ, ਉਸਨੂੰ ਵਿਆਪਕ ਤੌਰ 'ਤੇ ਜ਼ਿੰਬਾਬਵੇ ਦੇ ਮਹਾਨ ਆਲਰਾਊਂਡਰਾਂ ਵਿੱਚੋਂ ਇੱਕ ਮੰਨਿਆ ਜਾਂਦਾ ਹੈ। ਜੂਨ 2016 ਵਿੱਚ, ਭਾਰਤ ਦੇ ਜ਼ਿੰਬਾਬਵੇ ਦੌਰੇ ਦੌਰਾਨ, ਉਸਨੇ ਆਪਣਾ 200ਵਾਂ ਇੱਕ ਦਿਨਾਂ ਮੈਚ ਖੇਡਿਆ। ਨਵੰਬਰ 2020 ਵਿੱਚ, ਚਿਗੁੰਬੁਰਾ ਨੇ ਪਾਕਿਸਤਾਨ ਦੇ ਵਿਰੁੱਧ ਟੀ-20I ਲੜੀ ਦੀ ਸਮਾਪਤੀ ਤੋਂ ਬਾਅਦ ਕੌਮਾਂਤਰੀ ਕ੍ਰਿਕਟ ਤੋਂ ਸੰਨਿਆਸ ਲੈ ਲਿਆ ਸੀ।